· Съобщение за инвестиционно предложение за „Изграждане на баражна стена, отводнителен канал и обслужващи съоръжения за предпазване на с. Проф. Иширково, община Силистра от висока вълна при проливни дъждове” 

СЪОБЩЕНИЕ 
по чл.5, ал.2 на Наредбата за условията и реда за извършване на ОВОС

Внесеното от възложителя Община Силистра инвестиционно предложение за „Изграждане на баражна стена, отводнителен канал и обслужващи съоръжения за предпазване на с. Проф. Иширково, община Силистра от висока вълна при проливни дъждове”, попада в обхвата на т.10 „Инфраструктурни инвестиционни предложения“, буква „ж“ – „строителство на вътрешни водни пътища, изграждане на канали и аварийни съоръжения срещу наводнения“  от Приложение 2 към чл. 93, ал.1, т.1 и 2 от Закона за опазване на околната среда и на основание чл.93, ал.1 от Закона подлежи на преценяване необходимостта от извършване на ОВОС. 
Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 94/2012г.), следва да се извърши процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме с писмо на РИОСВ – Русе с изх. № АО 6587/29.01.2016г. 
Копие на писмото е изпратено в  Кметство село Проф. Иширково.
